B. B. King
De B. B. King, gebuer de 16. September 1925 zu Berclair bei Itta Bena, am Bundesstaat Mississippi, a gestuerwen de 14. Mee 2015 zu Las Vegas, am Nevada, fir richtegRiley B. King, war en US-amerikanesche Blues-Gitarristen a -Sänger. Hien huet Generatioune vu Rock- a Bluesmuseker beaflosst. Seng Placke goufe mat am Ganze 15 Grammyen ausgezeechent.

Zu senge grousse Succèsen ziele seng Cover-Versioun vum Big Joe Turner sengem Sweet Sixteen an The Thrill Is Gone.

Hien huet 1969 nieft dem Ike & Tina Turner bei der US-Tournee vun de Rolling Stones am Virprogramm gespillt, a mat ë. a. dem Carole King, Leon Russell, Alexis Korner, Peter Green, Steve Winwood, U2 an Eric Clapton.

Hien ass bis 2004 reegelméisseg op Tournée gaangen, an hat och duerno nach deen een oder aneren Optrëtt.

Hien hat seng Gittar "Lucille" genannt.

Literatur 
 King, B. B., Ritz, David (1996): Blues all round me - The Autobiography Of B. B. King. Avon Books, New York, ISBN 0-380-97318-9
 Sawyer, Charles (1982): B. B. King - The Authorized Biography. Quartet Books, ISBN 0-7043-3415-1

Um Spaweck 

 Offiziell Websäit vum B. B. King

Bluesmuseker
Grammy-Gewënner
US-amerikanesch Gittaristen
US-amerikanesch Museker
Gebuer 1925
Gestuerwen 2015
US-amerikanesch Sänger
Hollywood Walk of Fame
Persounen déi d'Presidential Medal of Freedom kruten